Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 62 A bírák jogállásáról és javadalmazásáról szóló 1997. évi LXVII. törvény alapján, ülnöknek az a büntetlen elõéletû, választójoggal rendelkezõ magyar
Paragraph Index: 1799

62 A bírák jogállásáról és javadalmazásáról szóló 1997. évi LXVII. törvény alapján, ülnöknek az a büntetlen elõéletû, választójoggal rendelkezõ magyar állampolgár választható meg, aki a 30. évét betöltötte. A jelölt a jelölés elfogadásáról írásban nyilatkozik. A nyilatkozat a jelölt nevét, születési helyét és idejét, anyja nevét, lakóhelyét, iskolai végzettségét, szakképzettségét, foglalkozását, munkahelye nevét és címét, havi átlagkeresetét, valamint az aláírását tartalmazza. A jelölt köteles arról is nyilatkozni, hogy büntetve volt-e, rendelkezik-e választójoggal. A jelölt lakóhelye szerint illetékes jegyzõ megállapítja, hogy a jelöltnek van-e választójoga. A helyi bíróság ülnökeit a bíróság székhelye szerint illetékes települési, illetõleg települési kisebbségi önkormányzat képviselõ-testülete, a megyei bíróság ülnökeit a megyei (fõvárosi), megyei jogú városi közgyûlés és a területi kisebbségi önkormányzatok képviselõ-testületei választják meg. A kerületi bíróságok ülnökeit a bíróság illetékességi területe szerinti települési önkormányzatok és a települési kisebbségi önkormányzatok képviselõ-testületei, a Budakörnyéki Bíróság ülnökeit a Pest Megyei Közgyûlés és a Pest megyei kisebbségi önkormányzatok képviselõ-testületei választják meg. A megyei bíróság és a munkaügyi bíróság ülnökeit a megyei (fõvárosi), megyei jogú városi közgyûlés és a területi kisebbségi önkormányzatok képviselõ-testületei választják meg. Tekintettel arra, hogy nem ismert elõttünk még olyan elemzés vagy hatásvizsgálat, amely az ülnöki szerep fentieknek megfelelõen történõ átértékelését eredményezné, ezért – e beszámoló keretei között – csupán a felvetést fogalmazzuk meg. Ha ettõl az intézkedéstõl az igazságszolgáltatással kapcsolatos panaszok számának csökkenését remélhetnénk, feltétlenül érdemes lenne e kérdéskört elmélyültebben tanulmányozni. IV. Kisebbségi célú közalapítványok helyzetének alakulása 2005-ben

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes